Єгѡ̀ є́сть нб҃о и земля̀, го́ры, хо́лми, древеса̀, дубра̂вы: єгѡ̀ ѕвѣ́ріе, ско́ти, га́ди, пти̂цы перна́ты: єгѡ̀ вся́кое дыха́ніе и вся̀ тва́рь, ви̂димая и неви̂димая, я̀же на нб҃сѝ и на землѝ: єгѡ̀ со́лнце и мѣ́сяцъ, ѕвѣ́зды, и вся̂ стіхі́я нбс̑ная: єгѡ̀ во́ды, рѣ́ки, моря̀, єзе́ра, исто́чницы, гра́ды, снѣ́зи, дожде́ве, вѣ́тры, гро́мове, мо́лнія: єгѡ̀ всѝ человѣ́цы, всѝ ро́ди земноро́дніи: єгѡ̀ а́гг҃ли, арха́гг҃ли, прс̑то́ли, гдс̑ьствія, херуві́ми и серафі́ми, и вся̂ нбс̑ныя си̂лы